Zadeva C‑134/13

Raytek GmbH

in

Fluke Europe BV

proti

Commissioners for Her Majesty’s Revenue and Customs

(Predlog za sprejetje predhodne odločbe, ki ga je vložilo First-tier Tribunal (Tax Chamber))

„Predhodno odločanje — Skupna carinska tarifa — Tarifna uvrstitev — Kombinirana nomenklatura — Infrardeče termokamere“

Povzetek – Sodba Sodišča (peti senat) z dne 12. februarja 2015

Carinska unija – Skupna carinska tarifa – Tarifne številke – Infrardeče termokamere – Uvrstitev z Uredbo št. 314/2011 pod tarifno podštevilko 9025 19 20 kombinirane nomenklature – Sprememba vsebine tarifnih številk – Neobstoj – Veljavnost

(Uredba Sveta št. 2658/87, kakor je bila spremenjena z Uredbo št. 861/2010, priloga I; Uredba Komisije št. 314/2011)

Svet Evropske unije je dal Komisiji, kar zadeva uporabo kombinirane nomenklature, ki je priloga I k Uredbi št. 2658/87 o tarifni in statistični nomenklaturi ter skupni carinski tarifi, kakor je bila spremenjena z Uredbo št. 861/2010, široko pooblastilo za odločanje po prostem preudarku, da natančneje določi vsebino tarifnih številk, ki pridejo v poštev za uvrstitev nekega blaga. Vendar pa je to pooblastilo ne pooblašča za spreminjanje vsebine tarifnih številk, ki so določene na podlagi harmoniziranega sistema, vzpostavljenega z Mednarodno konvencijo o harmoniziranem sistemu poimenovanj in šifrskih oznak, glede katerega se je Evropska unija zavezala, da ne bo spreminjala njegovega obsega.

Kar zadeva vprašanje, ali je Komisija pri uvrstitvi izdelkov, kakršni so ti, ki so opisani v stolpcu 1 Priloge k Uredbi št. 314/2011 o uvrstitvi določenega blaga v kombinirano nomenklaturo, pod tarifno številko 9025 19 kombinirane nomenklature namesto pod njeno tarifno številko 9027 50, spremenila vsebino teh dveh tarifnih številk, je iz opisa v navedenem stolpcu razvidno, da teh izdelkov zaradi značilnosti in objektivnih lastnosti aparatov, opisanih v Prilogi k navedeni uredbi, ni mogoče uvrstiti pod to tarifno podštevilko 9027 50 00 kombinirane nomenklature, saj je njihova bolj konkretna lastnost že zajeta s tarifno številko 9025 kombinirane nomenklature. Iz tega izhaja, da Komisija z uvrstitvijo aparatov, opisanih v Prilogi k Uredbi št. 314/2011, pod tarifno podštevilko 9025 19 20 kombinirane nomenklature ni spremenila vsebine tarifnih številk 9025 19 in 9027 50. Zato na podlagi presoje navedene uredbe ni mogoče ugotoviti, da je ta neveljavna.

(Glej točke 29, 30, 35 in 37.)

Zadeva C‑134/13

Raytek GmbH

in

Fluke Europe BV

proti

Commissioners for Her Majesty’s Revenue and Customs

(Predlog za sprejetje predhodne odločbe, ki ga je vložilo First-tier Tribunal (Tax Chamber))

„Predhodno odločanje — Skupna carinska tarifa — Tarifna uvrstitev — Kombinirana nomenklatura — Infrardeče termokamere“

Povzetek – Sodba Sodišča (peti senat) z dne 12. februarja 2015

Carinska unija – Skupna carinska tarifa – Tarifne številke – Infrardeče termokamere – Uvrstitev z Uredbo št. 314/2011 pod tarifno podštevilko 9025 19 20 kombinirane nomenklature – Sprememba vsebine tarifnih številk – Neobstoj – Veljavnost

(Uredba Sveta št. 2658/87, kakor je bila spremenjena z Uredbo št. 861/2010, priloga I; Uredba Komisije št. 314/2011)

Svet Evropske unije je dal Komisiji, kar zadeva uporabo kombinirane nomenklature, ki je priloga I k Uredbi št. 2658/87 o tarifni in statistični nomenklaturi ter skupni carinski tarifi, kakor je bila spremenjena z Uredbo št. 861/2010, široko pooblastilo za odločanje po prostem preudarku, da natančneje določi vsebino tarifnih številk, ki pridejo v poštev za uvrstitev nekega blaga. Vendar pa je to pooblastilo ne pooblašča za spreminjanje vsebine tarifnih številk, ki so določene na podlagi harmoniziranega sistema, vzpostavljenega z Mednarodno konvencijo o harmoniziranem sistemu poimenovanj in šifrskih oznak, glede katerega se je Evropska unija zavezala, da ne bo spreminjala njegovega obsega.

Kar zadeva vprašanje, ali je Komisija pri uvrstitvi izdelkov, kakršni so ti, ki so opisani v stolpcu 1 Priloge k Uredbi št. 314/2011 o uvrstitvi določenega blaga v kombinirano nomenklaturo, pod tarifno številko 9025 19 kombinirane nomenklature namesto pod njeno tarifno številko 9027 50, spremenila vsebino teh dveh tarifnih številk, je iz opisa v navedenem stolpcu razvidno, da teh izdelkov zaradi značilnosti in objektivnih lastnosti aparatov, opisanih v Prilogi k navedeni uredbi, ni mogoče uvrstiti pod to tarifno podštevilko 9027 50 00 kombinirane nomenklature, saj je njihova bolj konkretna lastnost že zajeta s tarifno številko 9025 kombinirane nomenklature. Iz tega izhaja, da Komisija z uvrstitvijo aparatov, opisanih v Prilogi k Uredbi št. 314/2011, pod tarifno podštevilko 9025 19 20 kombinirane nomenklature ni spremenila vsebine tarifnih številk 9025 19 in 9027 50. Zato na podlagi presoje navedene uredbe ni mogoče ugotoviti, da je ta neveljavna.

(Glej točke 29, 30, 35 in 37.)